Khale tindleve ta mbhongolo a ti nga kulanga ngopfu. Siku rin'wana N'wanghala u vitane nhlengeletano ya swiharhi kutani a swi thya mavito. Swi tsundzuxiwe leswaku swi nga rivalihikuvamundzuku swi ta vutisiwa hi xin'we -xin'we. Xiharhi lexi a xi ta va xi rivele vito ra xona a xi ta n'wi tiva kahle n'wanghala. Hi siku leri landzelaka swiharhi leswi nga phaka mavito swi hlengeletane eka n'wanghala, swi vutisiwa mavito. "Ndzi mhisi, ndzi mangwa, ndzi nhongo, ndzi xipene, ndzi nguluve ya nhova " ku vula swiharhi leswi vutisiweke. Mbhongolo yona yi tsandzeke kutsundzuka vito ra yona; hi loko N'wanghala a hlundzuka swinene a koka - koka mbhongolo hi tindleve ti kula ku fika eka leswi ti nga xiswona namuntlha. "Xikhegu n'wana makwerhu. Famba u ya dyondzeka u vuya na gaweni, a ndzi ri u ya tlhandlameta n'wana. Dyondzo hi yona vukati bya namutlha. Loko wo ya rhomba ivi vafana va ku ringela u dyela bya bavuri ematini swi ta khela wena matluka. Loko a ri Springbok wa ha ta sala emavokweni ya mutirhi. U nga tivangeli mabibi ya mbilu, Xikwembu xi ta ku hlamula," ku tshinya Hletelo hi marito ya vutswatsi.